Istraživački rad, 5. razred, geografija

Istraživački rad se odnosi na temu: Vode na Zemlji. Istraživanje i pisanje istraživačkog rada traje sedam dana.

Rad trebaš poslati kao dokument u wordu privatnom porukom na yammer ili kao fotografiju u bilježnici (vodi računa da fotografije budu jasne, a rukopis u bilježnici uredan i čitljiv).

Istraživački rad mora sadržavati:

* naslov
* pretpostavku ( hipotezu) što misliš koliko vode potrošiš u jednom dana za piće i na pranje zubi
* prikupljanje podataka
* zaključak

Istraži koliko vode potrošiš tijekom jednog dana za piće i na pranje zubi.

Voda koju popijem tijekom jednog dana

1. tijekom dana svaki puta kada popiješ čašu vode, zabilježi (pij iz iste čaše kako bi podatak o količini vode koju popiješ bio precizan). Na kraju dana odredi koliko si vode popio/la (npr. 1 litra ili 4 decilitara, a ne koliko čaša).

Podatak o količini popijene vode tijekom jednog nada navedi u istraživačkom radu u tablici.

Pranje zubi

Izmjeri i usporedi količinu vode koju potrošiš prilikom pranja zubi i unesi u tablicu:

1. kada voda neprekidno istječe iz slavine tijekom cijelog perioda pranja zubi

Da bi izmjerio/la količinu vode koju potrošiš na taj način, ispod slavine stavi posudu i pusti vodu da istječe tijekom 1 minute. Izmjeri količinu vode u posudi i pomnoži s prosječnim trajanjem pranja zubi. Dobiveni podatak pomnoži s brojem pranja zubi dnevno i dobit ćeš ukupnu dnevnu količinu vode koju si potrošio/la za pranje zubi na ovakav način.

Vodu koja je istekla u posudu za 1 minutu nemoj proliti nego iskoristi tamo gdje je potrebna.

1. kada pereš zube na način da ispireš usta vodom iz čaše

Tijekom istraživanja podatke možeš bilježiti u sličnu ili ovu tablicu.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1 dan | 2 dan | 3 dan | 4 dan | 5 dan | 6 dan | 7dan |
| A |  |  |  |  |  |  |  |
| B |  |  |  |  |  |  |  |
| C |  |  |  |  |  |  |  |

**Usporedi podatke dobivene pod B i C. Napiši kratko izvješće (usporedbu).**

**Istraži za što se sve troši voda u tvojoj obitelji osim za osobnu higijenu (prati kroz nekoliko dana i bilježi). Navedi te podatke u istraživačkom radu.**

**Zaključak: Kako štedjeti vodu? Navesti prijedloge i primjere na temelju istraživanja unutar svoje obitelji.**

Ako želiš, smisli slogan/poruku/pjesmu/reklamu (nešto od navedenog) koju bi uputio/la drugima da budu odgovorniji prema vodi (potrošnji vode).

|  |  |  |  |
| --- | --- | --- | --- |
| ELEMENTIVREDNOVANJA | IZVRSNO (3 boda) | DOBRO (2 boda) | PRIHVATLJIVO (1 bod) |
| Prikupljanje podataka | U zadanom vremenu prikuplja potrebne podatke. | U zadanom vremenu djelomično prikuplja podatke. | U zadanom vremenu prikuplja premalo podataka. |
| Sadržaj | Istraživački rad sadrži sve potrebne elemente, pregledan je i uredan. | Istraživačkom radu nedostaje jedan potreban element, djelomično je pregledan i uredan. | Istraživačkom radu nedostaje više od jednog potrebnog elementa, nepregledan je. |
| Prikazivanje dobivenih rezultata | Prikupljeni podatci su prikazani jasno i pregledno pomoću tablice, dijagrama, crteža i/ili grafičkog organizatora te su pravilno imenovani. | Prikupljeni podatci su prikazani pomoću tablice, dijagrama, crteža i/ili grafičkog organizatora, ali nisu u potpunosti pregledni. Imenovani su s manjim greškama. | Prikupljeni podatci su prikazani na nejasan i nepregledan način pomoću tablice, dijagrama, crteža i/ili grafičkog organizatora. Ima znatnijih grešaka u imenovanju. |
| Donošenje zaključka | Zaključak je jasno naveden i temelji se na prikupljenim podatcima. Navedena su tri primjera štednje vode unutar obitelji. | Zaključak je naveden, ali nije u sasvim jasnoj vezi s prikupljenim podatcima.Navedena su dva primjera štednje vode unutar obitelji. | Zaključak nije naveden jasno, ali se naslućuje.Naveden je jedan primjer štednje vode unutar obitelji. |

Bodovanje i vrednovanje:

0 - 3 bod..........nedovoljan (1)

4-5 boda...............dovoljan (2)

6-7 bodova.........dobar (3)

8-9 bodova ........vrlo dobar (4)

10-12 bodova .......odličan (5)